kardosdrur/scandi-wiki huggingface dataset:
São Luís

São Luís er hovedstad og en kommune i delstaten Maranhão i den nordøstlige del af Brasilien. Byen blev grundlagt i 1612 af Franske kolonister og havde i 2003 omkring 890 000 indbyggere. Den ligger på en ø i deltaet, hvor floderne Pindaré og Itapecuru munder ud i Atlanterhavet.

Det gamle bycentrum af São Luís er optaget på UNESCOs Verdensarvsliste.

Galleri

Verdensarvsområder i Brasilien
Byer i Brasilien
Chiloés kirker

Chiloés kirker, på øen Chiloé i Chile. Kirkerne er meget specielle eftersom de helt og holdent er bygget af træ, nogle af dem er endda bygget uden brug af søm. 

Chiloés kirker har siden siden år 2000 været optaget på UNESCOs Verdensarvsliste. De blev bygget i 1600- og 1700-tallet og repræsenter kulmineringen af en fremgangsrig fusion mellem europæisk Jesuit-kultur og lokalbefolkningens kundskaber og traditioner.

Galleri

Eksterne links 
 UNESCO World Heritage Center - Churches of Chiloé

Verdensarvsområder i Chile
Bygninger, konstruktioner og anlæg i Chile
Kirker
Oxelösund

Oxelösund er en by i Södermanlands län i landskapet Södermanland i Sverige. Den er administrationsby i Oxelösunds kommune og har 10.870 indbyggere (2010). 

I 1950 fik Oxelösund bystatus og er dermed en af Sveriges yngste byer. 

Byen har en velbesøgt havn, som kan betjene havgående skibe med op mod 100.000 tons lasteevne, og vigtige varer er jernmalm og olie. 

Ud over offentlige tjenesteydelser er aktiviteterne tilknyttet havnen de vigtigste erhverv i byen. 

Sydøst for Oxelösund ligger kystartillerianlægget Femörefortet (eller Femöre fort) som er sprængt ind i bjerget på halvøen Femöre.

Henvisninger 

Byer i Södermanlands län
Flens kommun

Flen kommune er en kommune der ligger i landskabet Södermanland i Södermanlands län i Sverige. Hovedbyen er Flen.
Jernbanelinjerne Västra stambanan og Trafikaktiebolaget Grängesberg-Oxelösunds Järnvägar (TGOJ) går gennem kommunen, og krydser hinanden i byen Flen.

Byer 
Flen kommune har åtte byer.
Indbyggere pr. 31. december 2005.

Eksterne kilder og henvisninger 

 ”Kommunarealer den 1. januar 2012”  (Excel). Statistiska centralbyrån.
 ”Folkmängd i riket, län och kommuner 30 juni 2012”.  Statistiska centralbyrån.

Kommuner i Södermanlands län
Södermanland
Lavatunnel

En lavatunnel eller lavarør (eng. lava tube eller lava cave) er en vulkansk grotte, der dannes ved et vulkansk udbrud af lava med lav viskositet, idet overfladen størkner og lader den indre lava flyde ud og danne et hulrum. Man kender mere end 200 lavatunneler.

Lavatunneler findes over hele Jorden i vulkanske områder, f.eks. Island, Galapagos og Tenerife og de kan være ganske små, under en meter i diameter til mange meter i diameter.  Surtshellir på Island med en længde på 1.970 m var i lang tid anset for at være den længste lavatunnel i verden, men der er nu fundet store og meget længere lavatunneler og sammenhængende systemer af lavatunneller. Hawaii er specielt velforsynet med lavatunneller - et skøn anslår omkring 1.000 lavatuneller. Den længste lavatunnel er Kazumura Cave  på Hawaii, der er 65,5 km lang. 

Man har fundet lavatunneller på Månen og har formodninger om at der også findes lavatunneler på andre planeter og måner med vulkansk aktivitet.

Se også 
 Grotte

Eksterne links 
 World’s longest lava tubes. Bob Gulden (opdateret)
 Martian lava tubes revisited

Referencer 

Vulkanologi
Geologi
Grotter
Vulkaner
Flen

Flen er en  by i Södermanlands län i landskapet Södermanland i Sverige. Den er administrationsby i  Flens kommune og i år 2010 havde byen  6.229  indbyggere. 

Flen fik bystatus i år 1949. Jernbanelinjerne  Västra stambanan og  Trafikaktiebolaget Grängesberg-Oxelösunds Järnvägar (TGOJ)  krydser hinanden i byen, og byen er især vokset op efter jernbanestationen åbnede i 1862.
Walter Block

Walter Block (født 21. august 1941) er en nationaløkonom af den østrigske skole og anarkokapitalist. Han er Professor of Economics ved Loyola University New Orleans og Senior Fellow ved Ludwig von Mises-instituttet.

Referencer 

Filosoffer fra USA
Økonomer fra USA
Anarkokapitalister
Pink Sparkle (EP)

Pink Sparkle er en salgsfremmende EP af den australske sangerinde Kylie Minogue. Den blev udsendt samtidig med lanceringen af Minogues parfume af samme navn i flere butikker i London i juli 2010. Albummet indeholder et spor fra Minogues ellevte album Aphrodite, en B-side af singlen "All the Lovers" og tre livespor indspillet i New York og udgivet på Minogues livealbum Kylie: Live in New York.

Sporliste 
"Can't Beat the Feeling" – 4:10
"Go Hard or Go Home" – 3:43
"Boombox" / "Can't Get You Out of My Head" (Live in New York) – 5:03
"Speakerphone" (Live in New York) – 4:46
"I Believe in You" (Live in New York) – 3:03

Kylie Minogue-album
Album fra 2010
EP-plader
Fedtafgift

Fedtafgift var en punktafgift på mættet fedt i fødevarer, som den daværende VK-regering indførte som led i Forårspakke 2.0, der blev vedtaget med Dansk Folkeparti i marts 2009. Afgiften trådte i kraft 1. oktober 2011 og udgør 16 kr. pr. kg mættet fedt i fødevaren. Som led i SRSF-regeringens aftale om finansloven for 2013 med Enhedslisten afskaffes afgiften pr. 1. januar 2013.

Fedtafgiften opkræves i første omgang af producenter og importører af de afgiftspligtige varer, men afgiften har medført højere priser på eksempelvis kød og mejeriprodukter. En undersøgelse fra Fødevareøkonomisk Institut ved Københavns Universitet har påvist, at det fik forbruget af fødevarerne til at falde markant i sidste del af 2011.

Kritik 
Afgiften blev foreslået af Forebyggelseskommissionen i 2009, som beregnede, at en afgift på mættet fedt (på 20 kr. pr. kg) efter 10 års virkning vil have forlænget danskernes gennemsnitslevealder med 5,5 dag. Selv om den faktiske afgift blev lavere, var kritikken af den lige fra indførelsen massiv. Dels viste den sig at være en stor administrativ byrde for virksomhederne, dels var den mistænkt for at øge grænsehandlen. Endelig blev den kritiseret for at have en social slagside. Således viste beregninger fra Landbrug & Fødevarer, at enlige mødre med børn rammes forholdsvist hårdere af afgiften end familier med to voksne og to børn.

Afskaffelsen 
Både Venstre,  Konservative og Dansk Folkeparti endte med at fortryde afgiften allerede året efter dens ikrafttræden, ligesom hverken regeringspartierne Socialdemokraterne, Radikale Venstre og Socialistisk Folkeparti eller støttepartiet Enhedslisten var tilhænger af den. Imidlertid viste det sig vanskeligt at afskaffe afgiften, der sammen med andre afgifter i Forårspakke 2.0 bidrager med et årligt provenu til statskassen på 1,4 milliarder kroner. 

Først ved indgåelsen af finanslovsaftalen for 2013 lykkedes det at finansiere en afskaffelse af fedtafgiften. Det sker ved at sænke personfradraget med 900 kroner og forhøje bundskatten med 0,19 procentpoint.

Eksterne henvisninger 
 SKATs vejledning om fedtafgiften

Referencer 

Etableret i 2011
Ophørt i 2013
Afgifter
Nuuk Centrum

Nuuk Centrum er den indre bydel i Grønlands hovedstad, Nuuk.

Her finder man landets centraladministration samt en række butikker og landets første indkøbscenter, Nuuk Center. Nuup Bussiis busser forbinder bycentret med alle andre kvarterer og bydele.

Henvisninger 

Centrum
Calidris

Calidris (ryler) er en slægt af sneppefugle. Slægten omfatter 19 arter i verden
.
Heraf er 14 truffet i Danmark. Kun alm. ryle er ynglefugl, mens islandsk ryle, sandløber, dværgryle, temmincksryle, krumnæbbet ryle og sortgrå ryle er mere eller mindre almindelige trækgæster. De øvrige syv arter er sjældne gæster.

Rylerne er forholdsvis små vadefugle, der især er udbredt i arktiske og højboreale områder. Man mener, at de først har udviklet sig inden for de sidste 15 millioner år, efterhånden som den globale nedkøling skabte tundraen
.

Slægt Calidris arter truffet i Danmark
 Islandsk ryle Calidris canutus
 Sandløber Calidris alba
 Tyknæbbet dværgryle Calidris pusilla
 Rødhalset ryle Calidris ruficollis
 Dværgryle Calidris minuta
 Temmincksryle Calidris temminckii
 Hvidrygget ryle Calidris fuscicollis
 Bairdsryle Calidris bairdii
 Stribet ryle Calidris melanotos
 Spidshalet ryle Calidris acuminata
 Krumnæbbet ryle Calidris ferruginea
 Sortgrå ryle Calidris maritima
 Almindelig ryle Calidris alpina
 Klireryle Calidris himantopus

I følge nogle forskere bør slægten Calidris deles op, så den kun består af islandsk ryle og et par andre arter, mens resten, sammen med prærieløber (Tryngites subruficollis), flyttes til en ny slægt kaldet Ereunetes .

Noter

Kilder 
 Klaus Malling Olsen, Danmarks fugle – en oversigt, Dansk Ornitologisk Forening 1992, .
 www.netfugl.dk  DK listen.

Eksterne henvisninger 

  Wikimedia Commons har flere billeder relaterede til Calidris

Mågevadefugle
Actitis

Actitis (mudderklirer) er en slægt af vadefugle. Slægten omfatter to arter. I Danmark er mudderklire (Actitis hypoleucos) en almindelig trækgæst, mens plettet mudderklire (Actitis macularius) er en meget sjælden gæst. Slægtsnavnet Actitis kommer af det græske navn for mudderklire, aktites, der betyder 'kystbeboer'
.

Noter

Eksterne henvisninger

Kilder 
 Gill, F & D Donsker (Eds). 2012. IOC World Bird Names (v 3.2). www.worldbirdnames.org 
 www.netfugl.dk  DK listen.

Mågevadefugle
Terekklire

Terekklire (Xenus cinereus) er en vadefugl, der ses som en meget sjælden gæst i Danmark fra Finland og det nordlige Rusland. Den overvintrer ved kysterne af tropisk Afrika og ved det Indiske Ocean.

Terekklire er den eneste art i slægten Xenus.

Kilder 
 Klaus Malling Olsen, Danmarks fugle – en oversigt, Dansk Ornitologisk Forening 1992, .

Eksterne henvisninger 
 Beskrivelse af terekklire på Dansk Ornitologisk Forenings hjemmeside.

Fugle fra Eurasien
Mågevadefugle
Giuseppe Domenichelli

Giuseppe Domenichelli (født 31. juli 1887 i Bologna, død 13. marts 1955 smst) var en italiensk gymnast, som deltog i OL 1912 i Stockholm og 1920 i Antwerpen. 

Domenichelli var med på det italienske gymnastik multikamphold efter europæisk system ved OL 1912. Der var fem hold med i konkurrencen, som blev afholdt på Stockholms Stadion og mellem 16 og 40 deltagere på hvert hold. Italien vandt guld med 53,15 point foran Ungarn med 45,45 og Storbritannien med 36,90.

Otte år senere ved OL 1920 var han igen med på det italienske hold i multikamp efter europæisk system. Igen sejrede italienerne, der opnåede 359,855 point, mens Belgien på andenpladsen fik 346,765 point og Frankrig på tredjepladsen 340,100 point.

Referencer

Eksterne henvisninger 

Gymnaster fra Italien
Deltagere for Italien ved sommer-OL 1912
Deltagere for Italien ved sommer-OL 1920
Olympiske mestre fra Italien
Lorenzo Mangiante

Lorenzo Mangiante (født 14. marts 1891, død 16. juni 1936) var en italiensk gymnast, som deltog i OL 1912 i Stockholm og 1920 i Antwerpen. 

Mangiante var med på det italienske gymnastik multikamphold efter europæisk system ved OL 1912. Der var fem hold med i konkurrencen, som blev afholdt på Stockholms Stadion og mellem 16 og 40 deltagere på hvert hold. Italien vandt guld med 53,15 point foran Ungarn med 45,45 og Storbritannien med 36,90.

Otte år senere ved OL 1920 var han igen med på det italienske hold i multikamp efter europæisk system. Igen sejrede italienerne, der opnåede 359,855 point, mens Belgien på andenpladsen fik 346,765 point og Frankrig på tredjepladsen 340,100 point.

Hans bror Giovanni Mangiante var også med på holdet ved OL 1912.

Referencer

Eksterne henvisninger 

Gymnaster fra Italien
Deltagere for Italien ved sommer-OL 1912
Deltagere for Italien ved sommer-OL 1920
Olympiske mestre fra Italien
Guido Romano

Guido Romano (født 3. december 1887 i Modena, død 18. juni 1916 i Asiago) var en italiensk gymnast, som deltog i OL 1908 i London og 1912 i Stockholm. 

Romano deltog i den individuelle konkurrence i redskabsgymnastik ved OL 1908, hvor han opnåede 230,00 point og blev nummer nitten blandt de 96 deltagere.

Han deltog i samme disciplin ved OL 1912, og her opnåede han en niendeplads blandt de 44 deltagere med 126,25 point. Der var seks italienere blandt de ti bedste, og derfor var det ikke overraskende, at italienerne vandt holdudgaven af samme disciplin med Romano guld. Der var fem hold med i konkurrencen, som blev afholdt på Stockholms Stadion og mellem 16 og 40 deltagere på hvert hold. Italien vandt guld med 53,15 point foran Ungarn med 45,45 og Storbritannien med 36,90.

Referencer

Eksterne henvisninger 

Gymnaster fra Italien
Deltagere for Italien ved sommer-OL 1908
Deltagere for Italien ved sommer-OL 1912
Olympiske mestre fra Italien
Sportsmanagement

Sportsmanagement er et samfundsvidenskabeligt uddannelsesområde samt en praksis, hvori der bygges bro mellem sport og business. 

Undervisningen på sportsmanagementuddannelser omfatter specifikke områder af forretningsdrift indenfor sportssektoren, f.eks. ledelse af frivillige, sponsorering, kontraktvilkår og finansielle rammebetingelser for idrætten.

Eksempler på job indenfor sportsmanagement i Danmark inkluderer administrative og kommercielle positioner i professionel fodbold, håndbold og ishockey, i specialforbund som DBU og i golfbranchen. Ligeledes er projektansættelser i de kommunale kultur-, sundheds- og fritidsafdelinger, eventkoordinering og -planlægning i bredde- og eliteidrætten, varetagelse af aktiviteter i kultur- og fritidscentre eksempler på sportsmanagementjob.

Eksterne henvisninger
 http://www.ucn.dk/Forside/Uddannelser/Sportsmanagement.aspx 
 http://cphbusiness.dk/sportsmanagement
 http://www.sdu.dk/uddannelse/bachelor/erhvervsoekonomisportsamlet 
Videregående uddannelser i Danmark
Management
Ronald McLean

Ronald Gordon McLean (26. marts 1881 – 2. juli 1941) var en britisk gymnast som deltog i OL 1912 i Stockholm og 1920 i Antwerpen. 

McLean vandt en bronzemedalje i gymnastik under OL 1912 i Stockholm. Han var med på det britiske hold som kom på en tredjeplads i holdkonkurrencen i multikamp. Der var fem hold fra fem lande som var med i konkurrencen, som blev afholdt på Stockholms Stadion. Der var mellem 16 og 40 deltagere på hvert hold.

Eksterne henvisninger 

Gymnaster fra Storbritannien
Deltagere for Storbritannien ved sommer-OL 1912
Kærløber

Kærløber (Limicola falcinellus) er en vadefugl, der i Danmark er en sjælden trækgæst fra det nordlige Fennoskandinavien. Den ses især i juli/august, hvor den er på vej til overvintringsområdet, der strækker sig fra den Persiske Bugt til Østafrika.

Kærløber ligner en lille, ung alm. ryle, men kærløberen har markante hovedstriber ligesom bekkasinerne.

Den regnes normalt for at være den eneste art i slægten Limicola, men nogle forskere har foreslået at også spidshalet ryle (Calidris acuminata) placeres i denne slægt

, mens andre har foreslået at kærløberen flyttes til Philomachus-slægten
.

Noter

Kilder 
 Klaus Malling Olsen, Danmarks fugle – en oversigt, Dansk Ornitologisk Forening 1992, .

Eksterne henvisninger 
 Beskrivelse af kærløber på Dansk Ornitologisk Forenings hjemmeside.

Mågevadefugle
Fugle fra Nordasien
Fugle fra Skandinavien
Jacob Opdahl

Jacob Opdahl (født 15. januar 1894 i Bergen, død 20. marts 1938 smst) var en norsk gymnast, som deltog i to olympiske lege i begyndelsen af 1900-tallet.

Opdahl var ved OL 1912 i Stockholm med på det norske hold, som i gymnastik vandt holdkonkurrencen for hold i frit system. Nordmændene opnåede 22,85 point og vandt guld foran finnerne med 21,85 og danskerne med 21,25 point. Der var fem hold med i konkurrencen.

Ved legene otte år senere i Antwerpen var han igen med på det norske hold i holdkonkurrencen i fri stil. Her vandt nordmændene sølv med 48,55 point, mens Danmark vandt guld med 51,35 point. Kun de to hold deltog i konkurrencen.

Hans bror Nils Opdahl var også med på holdet under OL 1912.

Referencer

Eksterne henvisninger 
 Jacob Opdahl Biography and Olympic Results – Olympics at Sports-Reference.com  

Gymnaster fra Norge
Personer fra Bergen
Deltagere for Norge ved sommer-OL 1912
Deltagere for Norge ved sommer-OL 1920
Olympiske mestre fra Norge
Olympiske sølvmedaljevindere fra Norge
Arthur Amundsen

Arthur Martinius Amundsen (født 22. marts 1886 i Oslo, død 25. februar 1936 i Vestre Aker) var en norsk gymnast, som deltog i to olympiske lege i begyndelsen af 1900-tallet.

Amundsen var ved OL 1908 i London med på det norske hold, som vandt sølv i holdkonkurrencen i gymnastik efter svensk system. Svenskerne vandt guld 438 point, mens nordmændene fik 425 point og Finland på tredjepladsen 405. Der var otte hold med i konkurrencen.

Ved OL 1912 i Stockholm var han igen på det norske hold i gymnastik efter svensk system. Igen vandt svenskerne guld efter at have opnået 937,46 point, mens Danmark blev toer med 898,84 point, og nordmændene vandt bronze med 857,21 point. Kun disse tre hold deltog i konkurrencen.

Referencer

Eksterne henvisninger 
 

Gymnaster fra Norge
Personer fra Oslo
Deltagere for Norge ved sommer-OL 1908
Deltagere for Norge ved sommer-OL 1912
Olympiske sølvmedaljevindere fra Norge
Olympiske bronzemedaljevindere fra Norge
Armavia

Armavia (Armensk: Արմավիա) var Armeniens nationale flyselskab. Armavia blev stiftet i 1996 og har base i Yerevan Zvartnots Lufthavn. 
Den 1. april 2013 meddelte Armavia, at den indleverede en konkursbegæring.

Fly 

Armavia har 11 fly: 

 1 Airbus A319 
 2 Airbus A320 
 3 Boeing 737 
 3 Bombardier CRJ-200 
 1 Sukhoi Superjet 100 
 1 Yakovlev Yak-42.

Kilder

Eksterne henvisninger 

Etableret i 1996
Ophørt i 2013
Virksomheder fra Armenien
Tidligere flyselskaber fra Armenien
Labradorrøn

 
Labradorrøn (Sorbus decora), ofte skrevet labrador-røn, er et lille, løvfældende træ med en rundagtig krone og stive skud. Da arten er fuldstændigt hårdfør, bruges den som prydtræ i haver og parker.

Beskrivelse 
Labradorrøn er et lille løvfældende træ (eller en stor busk) med en rundagtig krone og stive hovedgrene. Barken er først glat og rødligt grå. Senere bliver den rent grå med lyse korkporer, og på gamle grene og stammen kan barken blive opsprækkende. Knopperne er spredt stillede, kegleformede og spidse med mørkt rødbrune til næsten sorte knopskæl. 

Bladene er uligefinnede med usædvanligt store småblade, der er aflangt ægformede med savtakket rand. Oversiden er blågrøn, mens undersiden er grågrøn og næsten hårløs. Høstfarven er lysende orangerød. Blomstringen finder sted i maj-juni, hvor man finder blomsterne samlet i flade halvskærme. De enkelte blomster er 5-tallige og regelmæssige med hvide kronblade. Frugterne er kuglerunde til let sammentrykte bæræbler, der er 1-1,5 cm i diameter og har lysende, rødt skind.

Rodsystemet er fladt med flere højtliggende hovedrødder og talrige siderødder. De planter, der forhandles i Danmark er oftest podet på alm. røn, hvis rodsystem de så overtager.

Højde x bredde og årlig tilvækst: 8 x 6 m (25 x 16 cm/år).

Hjemsted 
Labradorrøn hører, som navnet siger hjemme i den canadiske delstat Labrador, men den findes også på Newfoundland og ind på kontinentet til syd for Hudsonbugten. Desuden findes den i New England og i staterne syd og vest for de store søer. Alle steder findes den som pionertræ i fuld sol til let skygge med en jordbund, som er konstant fugtig, men dog veldrænet. 

I Kouchibouguac Nationalparken, som ligger på østkysten af provinsen New Brunswick, Canada, vokser arten i fugtige skove sammen med bl.a. alleghenybærmispel, perlekurv, rosmarinlyng, thuja, vildvin, amerikansk asp, amerikansk sumpiris, amerkansk bøg, balsamædelgran, bregnepors, bølget treblad, canadisk bøffelbær, canadisk gyldenris, canadisk hønsebær, glansbladet rose, grønlandsk post, grå valnød, hjertebladet asters, hvidgran, håret solhat, indianerpibe, kanelbregne, lav blåbær, mosepors, nedliggende bjergte, nybelgisk asters, næbhassel, papirbirk, pennsylvansk vokspors, pilekornel, Rhododendron canadense, rødask, rødeg, rød løn, skarlagenjordbær, skærmvintergrøn, smalbladet kalmia, sortfrugtet surbær, storfrugtet tranebær, sumprose, toårig natlys, virginsk hæg, virginsk vinterbær, weymouthfyr, østamerikansk hemlock og østamerikansk lærk

Ny art 
Grønlandsk røn (Sorbus groenlandica) har tidligere været betragtet som en varietet af labradorrøn med navnet Sorbus decora var. groenlandica, men i dag skal den placeres som en selvstændig art. Det er et lille, løvfældende og buskagtigt træ med hvide blomster og aflange, brunrøde frugter. Løvet ligner til forveksling løvet hos labradorrøn.

Note 

Hvide blomster
Haveplanter
Røn
Katrineholms kommun

Katrineholm kommune er en kommune der ligger i  landskabet Södermanland i Södermanlands län i Sverige. Administrationsby er  byen  Katrineholm.

Byer
Katrineholm kommune har ni  byer.
Indbyggere pr. 31. december 2005.

Søer i kommunen
Aspen
Duveholmssjön
Kolsnaren
Långhalsen
Näsnaren
Tisnaren
Öljaren

Venskabsbyer 

Katrineholms kommune har 7 venskabsbyer:
Odder,  
 Salo, 
 Vennesla, 
 Halver, 
Saint-Cyr-sur-Loire,  
 Kehtna, 
 Rzhev,

Billeder

Eksterne kilder og henvisninger

Katrineholm kommunes offisielle hjemmeside
Mitt Katrineholm  – lokalt nettsted
”Kommunarealer den 1. januar 2012” (Excel). Statistiska centralbyrån.
 ”Folkmängd i riket, län och kommuner 30 juni 2012”. Statistiska centralbyrån.

Kommuner i Södermanlands län
Södermanland
Agglutination

Agglutination (fra latin agglutinare) betyder "at sammensætte" eller "at sammenlime".

Agglutination kan henvise til:

Agglutination (biologi)
 Agglutinerende sprog
Katedralen i León

Katedralen i León, på spansk Basílica Catedral de la Asunción de León med det officielle navn Insigne y Real Basílica Catedral de la Asunción de la Bienaventurada Virgen María, er en romersk-katolsk katedral i byen Léon i Nicaragua. Kirken blev tegnet af Diego José de Porres Esquivel og opført under den koloniale periode mellem 1747 til 1814 og den blev indviget af pave Pius IX i 1860. 

Den er i barokstil, men tårn og facade er i neoklassisk stil. I 2011 kom katedralen på UNESCOs Verdensarvsliste

Verdensarvsområder i Nicaragua
Domkirker
René Boulanger

René Boulanger (22. april 1895 – 12. august 1949) var en fransk gymnast som deltog under OL 1920 i Antwerpen. 

Boulanger vandt en bronzemedalje i gymnastik under OL 1920 i Antwerpen. Han var med på det franske hold som kom på en tredjeplads i holdkonkurrencen i multikamp.

Eksterne henvisninger 
 

Gymnaster fra Frankrig
Syntetiske sprog

Syntetiske sprog er inden for den morfologiske underdisciplin af sprogtypologi en betegnelse om sprog, hvor de enkelte ord ændrer form (bøjes) efter deres grammatiske funktion. I disse sprog har alle ord altså ikke altid samme uforanderlige form som i de analytiske sprog (isolerende sprog), hvor de modsvarende grammatiske funktioner udtrykkes med særlige ord eller ved forandringer i frasernes rækkefølge. De syntetiske sprog kan inddeles i tre undergrupper: flekterende sprog, agglutinerende sprog og polysyntetiske sprog.

I de agglutinerende sprog forbindes et antal affixer til en ordstamme eller ordrod, og hver enkelt affix repræsenterer en grammatisk funktion. I de relativt usædvanlige polysyntetiske sprog kan flere ordrødder og affixer sammenføjes. I flekterende sprog er en gruppe ordformer – paradigmer – knyttet til hinanden mere eller mindre regelbundet, hvor hver bøjningsform repræsenterer et kompleks af grammatiske særtræk.

Mange sprog har både syntetiske og analytiske træk, og sprog kan således være syntetiske eller analytiske i forskellig udstrækning. Således er dansk sprog i stor udstrækning analytisk, men langt fra i samme grad som kinesisk. På finsk, som er et i vid udstrækning syntetisk sprog, siger man fx talossa (inde i huset), talosta (ud af huset) og taloon (ind i huset), mens man på dansk anvender forholdsord eller i forhold til (nudansk).

Andre sprog, som kan betegnes som relativt syntetiske, er tyrkisk og polsk. Eksempler på polysyntetiske sprog forekommer blandt andet hos Wichí-indianerne i Bolivia og Argentina, hvor alle de tre hoveddialekter Vejós (Wehwós), Güisnay (Weenhayek) og Nocten (Oktenay) er polysyntetiske. Grønlandsk sprog er også polysyntetisk, der som alle sprog i den eskimoiske sprogfamilie (Inuit-Aleut-sprogstammen), der tales i hele det arktiske område, også er polysyntetiske.

Litteratur 

 Valev Uibopuu: Finnougrierna och deras språk; Studentlitteratur, Lund 1988; 

Sprogforskning